28. ΑΠΟΦΑΣΙΣ ΥΠΟΥΡΓΩΝ ΒΟΗΘΟΥ ΠΡΩΘΥΠΟΥΡΓΟΥ ΚΑΙ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Θ. 45218/8041/71 20 Οκτ./15  Νοεμ. 1971 (ΦΕΚ Β΄ 920) Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει ιδιωτικού δικαίου αορίστου χρόνου του Οργανισμού Ελέγχου των δι’ Αυτοκινήτων Συγκοινωνιών. Έχοντες υπ’ όψιν: 1)Τας διατάξεις του άρθρ. 2 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π..Δ.Δ.». 2)Τας διατάξεις του Ν.Δ. 957/71 (ΦΕΚ 166 Α΄/71) «περί Υπουργικού Συμβουλίου και Υπουργείων». 3)Την υπ’ αριθ. 21812 από 2 Σεπτ. 1971 απόφασιν του Πρωθυπουργού (ΦΕΚ 712/2.9.71, τεύχ. Β΄) «περί προσδιορισμού των αρμοδιοτήτων του Υπουργού Βοηθού Πρωθυπουργού, των Υφυπουργών παρά τω Υπουργείω Κυβερνητικής Πολιτικής, του Γεν. Γραμματέως αυτού, ως και των Ανωτάτων και Ανωτέρων υπαλλήλων του αυτού Υπουργείου». 4)Την υπ’ αριθ. 121/1970 γνωμοδότησιν του ΑΣΔΥ, αποφασίζομεν: Καθορίζομεν, ως ακολούθως την διαδικασίαν επιλογής του προσλαμβανομένου, υπό του εποπτευομένου υπό του Υπουργείου Ναυτιλίας, Μεταφορών και Επικοινωνιών (αρμοδιότητος Γενικής Δ/νσεως Μεταφορών) Οργανισμού Ελέγχου των δι’ Αυτοκινήτων Συγκοινωνιών (Ν.Π.Δ.Δ.), προσωπικού εις θέσεις επί συμβάσει ιδιωτικού δικαίου αορίστου χρόνου, περί ων το Ν.Δ. 385/1969. Α΄) Όργανον προσλήψεως Η πρόσληψις του πάσης κατηγορίας προσωπικού επί συμβάσει ιδιωτικού δικαίου αορίστου χρόνου ενεργείται δι’ αποφάσεως του υπό του κατά τας οικείας διατάξεις αρμοδίου προς διορισμόν εξουσιοδοτημένου οργάνου του Ο.Ε.Α.Σ., εγκρινομένης υπό του Υπουργού Ναυτιλίας, Μεταφορών και Επικοινωνιών. 21.Ζ.β.27-28 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. Β΄) Έκδοσις και δημοσίευσις προκηρύξεως 1.Της προσλήψεως προηγείται η έκδοσις προκηρύξεως των προς πλήρωσιν θέσεων υπό του κατά τας οικείας διατάξεις αρμοδίου προς διορισμόν εξουσιοδοτουμένου οργάνου του Ο.Ε.Α.Σ.  2.Περίληψις της προκηρύξεως δημοσιεύεται μερίμνη του Ο.Ε.Α.Σ. εις τον εν τη Υπηρεσία αυτού πίνακα ανακοινώσεων και δις εις μίαν εκ των μάλλον κυκλοφορουσών καθημερινών εφημερίδων των Αθηνών. 3.Δια της προκηρύξεως προσδιορίζονται, κατ’ ειδικότητα, αι προς πλήρωσιν θέσεις και καλούνται οι ενδιαφερόμενοι, όπως εντός προθεσμίας 10 ημερών από της τελευταίας δημοσιεύσεως, υποβάλουν εις την αρμοδίαν δια την πρόσληψιν αρχήν, σχετικήν αίτησιν μετά πιστοποιητικού σπουδών και όπου απαιτείται προϋπηρεσία ή εμπειρία μετά βεβαιώσεως περί τούτων, ως και υπευθύνου δηλώσεως, δι’ ης να δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/1965 Β.Δ/τος οριζόμενα. Γ΄) Όργανα επιλογής 1.Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται υπό τριμελούς Επιτροπής εξ ανωτέρων υπαλλήλων του Ο.Ε.Α.Σ., εξ ων απαραιτήτως και εις ανώτερος υπάλληλος της Γεν. Δ/νσεως Μεταφορών του εποπτεύοντος Υπουργείου Ναυτιλίας, Μεταφορών και Επικοινωνιών. 2.Η επιτροπή επιλογής συγκροτείται δια πράξεως του Προϊσταμένου της, κατά τας οικείας διατάξεις, αρμοδίας προς διορισμόν αρχής του Ο.Ε.Α.Σ. Δ΄) Πρακτική δοκιμασία 1.Της επιλογής των καταλληλοτέρων υποψηφίων εις οιανδήποτε θέσιν προηγείται πρακτική δοκιμασία, ενεργουμένη, κατά τον προσφορώτερον κατά την κρίσιν της Επιτροπής, τρόπον, αναλόγως της ειδικότητος των προσλαμβανομένων. 2.Η επιτροπή, οσάκις, εκ της φύσεως της απασχολήσεως των προσληφθησομένων, παρίσταται ανάγκη, δύναται να ορίζη ειδικόν εξεταστήν δημόσιον υπάλληλον ή αξιωματικόν ή υπάλληλον Ν.Π.Δ.Δ.  Ε΄) Δικαίωμα προτιμήσεως Αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις των άρθρ. 23 παρ. 3 και 24 παρ. 2 του Νόμ. 1811/51 και των Ν.Δ. 61/1968 και 179/1969, ισχύουν, επί ίσοις όροις και κατά την επιλογήν προς πλήρωσιν, των περί ων πρόκειται θέσεων. ΣΤ΄) Κατάρτισις πίνακος Η Επιτροπή επιλογής, μετ’ εκτίμησιν των προσόντων των υποψηφίων, καταρτιζει πίνακα μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν. Ο πίναξ ούτος θα ισχύει επί εν έτος από της καταρτίσεώς του, η δε πρόσληψις θα γίνεται κατά την εν αυτώ σειράν. Η δια της παρούσης προβλεπομένη διαδικασία επιλογής θα τηρήται, και εις πάσαν άλλην περίπτωσιν προσλήψεως, παρά τω αυτώ ως άνω Ν.Π.Δ.Δ. προσωπικού επί συμβάσει ιδιωτικού δικαίου.